FINNOMENA Market Alert: ตลาดหุ้นอินเดียร่วงหนัก รับดีลขายหุ้น Reliance ล่ม - FINNOMENA
ดัชนี NIFTY50 และ BSE SENSEX ของอินเดียปรับตัวลงกว่า 2.31% และ 2.58% ตามลำดับ หลัง Reliance Industries บริษัทที่มีขนาดใหญ่ที่สุดของประเทศอินเดียเผยว่าได้หยุดข้อตกลงขายหุ้นธุรกิจ Oil-to-chemicals (O2C) ให้กับบริษัท Saudi Aramco
22 พ.ย. 2564

ดัชนี NIFTY50 และ BSE SENSEX ของอินเดียปรับตัวลงกว่า 2.31% และ 2.58% ตามลำดับ หลัง Reliance Industries บริษัทที่มีขนาดใหญ่ที่สุดของประเทศอินเดียเผยว่าได้หยุดข้อตกลงขายหุ้นธุรกิจ Oil-to-chemicals (O2C) ให้กับบริษัท Saudi Aramco ยักษ์ใหญ่วงการน้ำมันจากซาอุดิอาระเบียซึ่งทำไว้เมื่อกลางปี 2019 แต่ล่าช้าจากการแพร่ระบาดของ COVID-19 เป็นผลให้ราคาหุ้น Reliance Industries ปรับตัวลงกว่า 4.48% ขณะเดียวกันราคาหุ้น Paytm สตาร์ทอัพช่องทางจ่ายเงินออนไลน์ก็ปรับตัวลงกว่า 10% ต่อเนื่องจากวันแรกที่เข้า IPO ซึ่งราคาหุ้นก็ร่วงในวันนั้นถึง 27% สะท้อน Sentiment เชิงลบในตลาดหุ้นอินเดีย
นับตั้งแต่พ้นวิกฤตไวรัส COVID-19 เมื่อเดือนพฤษภาคมที่ผ่านมา ตลาดหุ้นอินเดียเดินหน้าปรับตัวขึ้นมาโดยตลอดพร้อมผลประกอบการที่เติบโต อย่างไรก็ตาม นักวิเคราะห์ไม่ได้ปรับเพิ่มประมาณการกำไรของตลาดหุ้นอินเดียส่งผลให้ระดับมูลค่ามี upside ที่จำกัดมาก FINNOMENA Investment Team แนะนำให้รอตลาดปรับฐานลดความตึงตัวของมูลค่าแล้วจึงทยอยสะสมรับการเติบโตของเศรษฐกิจในระยะยาว
Source: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นอินเดีย
แชร์บทความ: